Pierre Nkurunziza

Pierre Nkurunziza (18 Disember 1964 – 8 Jun 2020) ialah seorang ahli politik Burundi yang merupakan Presiden Burundi dari tahun 2005 sehingga kematian beliau pada tahun 2020. Beliau juga merupakan Ketua Dewan Nasional untuk Pertahanan Demokrasi-Tentera (CNDD-FDD). CNDD mewakili pemberontak etnik Hutu di Burundi, tetapi kini berubah menjadi parti politik.

 Kehidupan dan Kerjaya 

Nkurunziza lahir pada 18 Disember 1964 di Bujumbura. Beliau memulakan pengajian di wilayah Ngozi, peringkat menengah di Kitega serta peringkat tinggi di Universiti Burundi pada tahun 1990 dalam bidang jurusan pendidikan dan sukan.

Ayahnya, Eustache Ngabisha, menjadi ahli Parlimen Burundi pada 1965 dan kemudian menjadi Gabenor. Bapanya dibunuh pada tahun 1972 semasa pertempuran etnik Hutu-Tutsi yang meragut nyawa lebih daripada 100,000 orang rakyat Burundi.

Nkurunziza ialah seorang pensyarah di Universiti Burundi ketika era perang saudara sehingga membawa kepada pembunuhan Presiden Burundi yang berasal daripada etnik Hutu yang pertama, Melchior Ndadaye, pada tahun 1993. Dilaporlan sehingga 300,000 orang disahkan terkorban.

 Politik 
Beliau menjadi ahli CNDD-FDD pada tahun 1995 sebagai seorang tentera, selepas tentera menyerang kampus universiti. Dalam sebuah wawancara dengan agensi berita IRIN (2004), beliau berbual semula peristiwa-peristiwa yang terjadi:

“Pada tahun 1995, tentera Tutsi menyerang kampus universiti dan membunuh 200 orang pelajar. Mereka cuba membunuh saya juga. Para penyerang menembak saya yang sedang berada dalam kereta. Saya sempat keluar dan lari. Mereka membakar kereta saya. Saya kemudian bergabung dengan CNDD-FDD sebagai askar. Kami tidak memulai perang saudara itu.”

Nkurunziza dilantik wakil setiausaha agung CNDD-FDD pada tahun 1998. Pada tahun 2001, beliau dipilih sebagai ketua. Berlaku perpecahan dalam kumpulan pada akhir 2001. Beliau dipilih semula untuk jawatan ketua pada Ogos 2004.

Bermula pada akhir 2003, beliau menjadi Menteri kerajaan peralihan Presiden Domitien Ndayizeye.

Pilihan raya Burundi terbahagi kepada 4 peringkat iaitu pilihan raya tempatan, presiden, legislatif dan senator dalam tempoh 5 bulan dan keadaan politik menjadi tidak teratur. Terdapat banyak etnik dan suku kaum.Nkurunziza stages a massive win Nkurunziza stages a massive win

 Presiden Burundi 
Setelah FDD CNDD menang dalam pilihan raya Jun dan Julai 2005, Nkurunziza dicalonkan sebagai calon Presiden parti. Beliau terpilih menjadi presiden pada 19 Ogos 2005 dan mula berkhidmat pada 26 Ogos 2005. Kemenangan tercapai setelah rundingan dengan pemimpin penberontak FNL Agathon Rwasa yang juga pemberontak Hutu.

Beliau terpilih kembali pada tahun 2010 setelah mendapat 91.62 % undi. Burundi mempunyai 3.5 juta orang pengundi berdaftar. Separuh daripadanya berumur 14 tahun. 12 parti pembangkang membangkang pilihan raya ini sebagai taktik mendapatkan sokongan. Suruhanjaya Pilihan raya diketuai oleh  Pierre Claver Ndayicariye. Kira-kira 76.98 % keluar mengundi. Pilihan raya ini ialah sebahagian pilihan raya yang akan tamat pada September 2010. Pilihan raya legislatif diadakan pada 23 Julai.Nkurunziza stages a massive winBurundi opposition leader Rwasa admits he is in hiding

Agathon Rwasa pemimpin pemberontak daripada Barisan Pembebasan Kebangsaan Hutu (FNL) melarikan diri kerana pasukan keselamatan dikatakan memburunya. Kerajaan menuduh Rwasa masih bercuti.Dengan ketiadaannya, satu-satunya calon presiden ialah Nkurunziza. 12 orang terbunuh manakala 60 orang pula cedera dalam serangan bom di Bujumbura ketika pilihan raya berlangsung. Diplomat memaklumkan keselamatan Burundi masih lagi bahaya.

 Kematian 
Nkurunziza meninggal dunia pada 8 Jun 2020 akibat kegagalan jantung. Kematian beliau diumumkan di laman rasmi Twitter kerajaan Burundi. Nkurunziza telah memilih Evariste Ndayishimiye pada 20 Mei sebagai penggantinya yang akan mengambil alih tugas presiden pada Ogos 2020.

 Keluarga 
Beliau dilahirkan dalam agama Kristian. Pierre Nkurunziza berkahwin pada tahun 1994 dan mempunyai dua orang anak laki-laki. Beliau ialah seorang daripada tujuh orang beradik. Dua daripada saudaranya dibunuh selepas perang saudara tercetus pada tahun 1993 dan tiga yang lain terbunuh apabila berperang di CNDD-FDD. Hanya seorang saudara perempuannya yang masih hidup hari ini. 

 Rujukan 

Kategori:Presiden Burundi